Airbus A350 je širokotrupni putnički avion srednje veličine i velikog doleta. Biti će konkurencija Boeingovim avionima B777 i B787. A350 biti će također prvi airbusov avion na kojem su konstrukcija trupa i krila uglavnom izrađeni od karbonskih kompozitnih materijala. Ulazak u redovnu upotrebu očekuje se krajem 2014. godine.

Historiski razvoj
-----------------

Kada je Boeing predstavio svoj projekt *787 Dreamliner*, tvrdio je da će avion imati najmanje troškove eksploatacije i biti ozbiljna prijetnja Airbusu A330. Ispočetka Airbus nije smatrao potrebnim reagirati na te prijetnje smatrajući novi Boeingov avion samo kao "odgovor" svom A330. Pritisnuti zahtjevima kompanija za konkurentni avion prema Boeingovom 20% manjem potrošaču goriva, Airbus je predložio modifikaciju A330 koja bi se očitovala u poboljšanju aerodinamičkih osobina i ugradnjom motora sličnim onima na Boeingovom 787.

Radi danjeg insistiranja kompanija, Airbus je odobrio 4 milijarde € za izradu novog dizajna pod oznakom A350. Originalna verzija novog Airbusa površinski naliči A330 verziji, dijeleći isti profil trupa. Nova krila i horizontalni stabilizator biti će izrađeni od novih, kompozitnih materijala a za izradu trupa primjenjivati će se nove metode.

16. septembra 2004. je tadašnji predsjednik Airbusa potvrdio novi projekt u razmatranju ali ga nije imenovao niti je definirao da li se radi o redizajnu ili novoj verziji aviona. Za očekivati je bilo završavanje koncepta do kraja 2004. i početak pregovora s kompanijama početkom 2005. s ciljem objavljivanja novog razvojnog programa do kraja te godine.

10. decembra uprava EADS-a i BAE Systems-a (tadašnji dioničar Airbusa) dali su novom Airbusu "zeleno svjetlo" s oznakom verzije A350. 

6. oktobra 2005. objavljen je cijeli razvojni program s očekivanim troškovima razvoja od oko 3,5 milijarde €. Planirana je širokotrupna verzija od 250-300 sjedišta, na bazi A330. U planu su uključena modificirana krila i novi motori dok je profil trupa ostao isti. Diskusija se vodila jedino o vrsti materijala za izradu trupa, da li upotrijebiti Aluminijsko Litijevu leguru umjesto karbonskih vlakana kao što je to urađeno na trupu B787. Ulazak u redovnu uporabu predviđen je za 2010. godinu s dvije verzije: verzijom -800 s 253- 300 sjedišta (ovisno o broju klasa) koja bi imala dolet od 16.300 km i verzijom -900 s doletom od 13.890 km. 

Čim je projekt predstavljen doživio je kritike od najvećih korisnika koji su zahtijevali od Airbusa donošenje konačne odluke o projektu ili riskiraju gubitak tržišne utrke u korist Boeinga. 

Airbus je nakon primjedbi morao reagirati i početi s zahtijevanim poboljšanjima na svom A350.  Ipak, zauzeto je stajalište da se s preinakama neće žuriti kako bi se na tržište u konačnici izašlo s avionom kako je to objavljeno u projektu. "

Novi udar za Airbus desio se je 14. juna 2006. kada je umjesto Airbusovih aviona, Singapore Airlines objavio svoju narudžbu 20 B787.  Emirates Airline također odustaje od narudžbe početne verzije A350 radi nedostataka u njegovu dizajnu. 

### XWB

Sredinom 2006. godine Airbus poduzima veliku reviziju svog A350 projekta. Predloženo je da novi A350 bude više nego konkurencija Boeingu 777 i nekim verzijama B787. S većim promjerom trupa avion će imati 9 sjedišta u jednom redu (ekonomska klasa) za razliku od prije planiranih 8. Dolet svih verzija bio bi najmanje 15.000 km. 

Unatoč nekim glasinama o promjeni imena u A370 ili A280. 17. jula 2006. na *Farnborough-aero-mitingu* Airbus je objavio ime redizajniranog aviona: **A350XWB** (eng. **X**tra **W**ide-**B**ody). 

Kasnije u 2006. pomaknuta je odluka o izlasku aviona radi kašnjenja s A380  i prepirke o načinu financiranja projekta. 1. decembra 2006. EADS uprava odobrila je izradu 6 aviona A350. Prva isporuka A350-900 predviđa se za sredinu 2013. za kojim slijedi -800 i -1000 verzije 12 i 24 mjeseca kasnije. Na konferenciji za novinare 4. decembra 2006. otkriveno je nekoliko novih detalja A350 XWB, ali novih naručioca u tom momentu nije bilo. I postojeći ugovori su bili pod dodatnim pregovorima radi povećanja cijene u odnosu na originalno zamišljen A350.

4. januara 2007. Airbus objavljuje naruđbu *"Pegasus Aviation Finance Company"* za dva aviona A350 XWB (verzije nisu određene)

Uprava Airbusa odobrila je proizvodnju A350-800, -900 i -1000 u decembru 2006. Avion XWB nakupio je u međuvremenu par godina zakašnjenja u odnosu na prvobitni plan i skoro je udvostručio troškove razvoja s početnih 5,3 milijarde $ na oko 10 milijardi $

Verzije
-------

### A350-800

A350-800 imat će 270 sjedišta u rasporedu za 3 klase s doletom od 15.400 km.

### A350-900

A350-900 je verzija koja će prva ući u redovni u upotrebukrajem 2014. godine (Qatar Airways). Moći će prevesti 314 putnika smještenih u tri klase s 9 sjedišta u jednom redu. Dolet aviona biti će 15.000 km. Pod-verzije A-900R i -900Ftrebale bi imati veći potisak motora, ojačanu konstrukciju i veće podvozje. 

### A350-1000

A350-1000 je najveća verzija koja bi trebala ući u korištenje 2015. godine. S 350 sjedišta u tri klase dolet aviona biti će 14.800 km.

Usporedba
---------

| Verzija | A350-800 | A350-900 | A350-1000 |
| --- | --- | --- | --- |
| Posada pilotske kabine | Dva |
| Putnici | 270 3-klase  312 2- klase | 314 3- klase  366 2- klase | 350 3- klase  412 2- klase |
| Dužina | 60,5 m | 66,8 m | 73,8 m |
| Raspon krila | 64 m |
| Površina krila | 440 m2 |
| Kut strijele krila | 35° |
| Visina | 16,9 m |
| Promjer trupa | 5,94 m |
| Visina kabine | 5,61m |
| Teretni prostor | 26 LD3 | 36 LD3 | 44 LD3 |
| Maksimalna težina uzlijetanja | 245.000 kg | 265.000 kg | 295.000 kg |
| Brzina krstarenja | 0,85 Mach 903 km/h na 40,000 ft) |
| Maksimalna brzina | 0,89 Mach, 945 km/h na 40.000 ft |
| Dolet punog aviona | 15.400 km | 15.000 km | 14.800 km |
| Količina goriva | 150.000 l (39.682 US galona) |
| Visina leta | 13.100 m (43.000 ft) |
| Motor (2×) | RR Trent XWB |
| Maksimalni potisak | 74.000 lbf | 83.000 lbf | 92.000 lbf |

Narudžbe i isporuke
-------------------


**Narudžbe**   
(kumulativno po godinama)|  |
|  |

Zaključno s 31. augusta 2014. naručeno je ukupno 742 aviona A350 XWB od 38 različitih kupaca.

**Airbus A350 narudžbe po tipu**| A350-800 | A350-900 | A350-1000 | Ukupno naručeno |
| 32 | 577 | 169 | **778** |

Narudžbe i isporuke|  | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | Ukupno |
| Naručeno | 20 | 330 | 133 | 22 | 78 | -28 | 27 | 239 | -34 | 0 | 778 |
| Isporučeno | – | – | – | – | – | – | – | – | 1 | 1 | 2 |

Izvori
------

1. ↑  Taking the lead: A350XWB presentation Arhivirano 2009-03-27 na Wayback Machine-u *EADS*
2. ↑  "Airbus to launch Boeing 7E7 rival." BBC News. 10. decembra 2004.
3. ↑  "Airplane kingpins tell Airbus: Overhaul A350." Gates, D. *Seattle Times*. 29. marta 2006.
4. ↑  "Redesigning the A350: Airbus’ tough choice Arhivirano 2009-03-27 na Wayback Machine-u." Hamilton, S. Leeham Company.
5. ↑  Criticism prompts Airbus to study options, CEO says." Rothman, A. Bloomberg News. 11. aprila 2006.
6. ↑  "Airbus Considering Improvements to A350 Arhivirano 2006-05-24 na Wayback Machine-u." Associated Press. 10. aprila 2006.
7. ↑  Singapore Airlines 787 Dreamliner Announcement Arhivirano 2006-08-26 na Wayback Machine-u Press release
8. ↑  "Pressure mounts following attack by Emirates Arhivirano 2007-12-17 na Wayback Machine-u." Brierley, D. The Independent. 18. juna 2006.
9. ↑  "A380 delay puts brakes on A350 XWB formal launch at Airbus." Norris, G.; Kingsley-Jones, M. *Flight International*. 10. oktobra 2006.
10. ↑  "Airbus Gets OK to Compete with Boeing 787 Arhivirano 2011-09-30 na Wayback Machine-u." *Chicago Sun-Times* via *Aircraft Maintenance Technology*. 21. decembra 2006.
11. ↑  A350 XWB Family receives industrial go-ahead Arhivirano 2008-06-11 na Wayback Machine-u 1. decembra 2006.
12. ↑  Pegasus Aviation Finance Company orders two A350 and six A330-200s 10. januara 2007.
13. ↑  "Airbus Unveils New A350 to Take on Boeing's 787." Bloomberg. 17. jula 2006.
14. ↑  "Airbus A350 Cost Rises to $15.4 Billion on Composites." Bloomberg. 4. decembra 2006.
15. 1 2  A350 Specifications Arhivirano 2008-09-15 na Wayback Machine-u
16. ↑  Summary Arhivirano 2014-11-21 na Wayback Machine-u, spreadsheet Arhivirano 2013-12-11 na Wayback Machine-u. Airbus, December 2013. Pristupljeno 15. januara 2014.
17. ↑  „Airbus delivered 1st A350 to Qatar Airways". Arhivirano iz originala na datum 2014-12-22. Pristupljeno 22. decembra 2013.